Document ID: /roh_data/filtered/fineweb-2-filterrobots_roh.jsonl.gz/57355

La secziun da Cuira da l’Uniun dals Grischs sa schlia. Quai ha ella decis a sia radunanza generala. I na saja betg stà pussaivel da chattar persunas giuvnas che fissan stadas prontas da s’engaschar en la suprastanza u en il presidi, uschia Domenic Signorell, il president. La nova Uniun Rumantscha Cuira vul ussa dar suttetg a las Ladinas e Ladins che vulan s’engaschar per la lingua e la cultura rumantscha.
Gia avant in onn aveva il president ditg ad RTR che l'uniun avess atgnamain anc avunda commembers – dentant manchian persunas giuvnas.